Referat

**Bestyrelsesmøde i Fynskredsen**

**Torsdag den 2. maj 2024 kl. 9.30**

**Hos Ellen Munkholm, Søparken 15, 5260 Odense S.**

 **Gæst:** Margrethe Mouritsen, redaktør af Parkinson Post deltog i starten af mødet.

|  |  |
| --- | --- |
|  | Jette C deltog online i første del af mødet. Pøj, pøj med DBS operationen i næste uge! |
| **Afbud:** | Preben J. Rasmussen |
|  | Godkendelse af dagsordenBeslutningDagsorden blev godkendt. Det aftales, at kommende referater sendes ud til kredsbestyrelsen, der kan komme med rettelser indenfor 1 uge. Herefter sendes det korrigerede referat ud til både kredsbestyrelser og klubber. |
|  |  |
|  | Godkendelse af referatBeslutningReferat af mødet d. 10. april blev godkendt. |
|  |  |
|  | **Status vedr. Parkinson Post.** Margrethe deltog med idéer/tanker.Det nye Parkinson Post er på vej ud via postvæsnet, og det er sendt ud digitalt. Der erstor tilfredshed med resultatet, og Margrethe fik mange anerkendende ord for sin re-daktion af bladet.Det har vist sig, at nogle medlemmer ikke har fået Parkinson Post. I næste nummer vil vi spørge ud i medlemskredsen, så vi kan sørge for, at alle der ønsker et fysisk blad også får det. Vi vil også gøre opmærksom på, at man kan få 2 mailadresser tilknyttet. Margrethe markerer automatisk alle nye medlemmer til at få digitalt blad.Der kommer nogle få blade retur. Margrethe vil sammenligne oplysninger i medlemsdatabasen, men derudover kan vi ikke gøre mere.Mht. korrekturlæsning undervejs i produktionen af bladet aftales det, at bladet sendes til bestyrelsen samt de forfattere, der har indlæg i.Det tilstræbes at lave bladet på 32 sider, men 28 er også OK, hvis det kniber med stof.Vi vil opfordre klubberne til at lave indlæg til bladet. Evt. før/efter omtale af arrangementer og gerne med fotos til. Apropos fotos skal vi være opmærksomme på at spørge, om nogen har noget imod det, inden vi fotograferer/bruger fotos. Margrethe har frie hænder til at ændre på rækkefølge af indlæg, så det bliver så læsevenligt som muligt.Margrethe fortalte, at der er en mappe med vejledning i at lave bladet i Publisher.Margrethe har idé til en tilbagevendende klumme "Det ville jeg gerne ha vidst om Parkinson". Hun har selv idéer til indhold, men det ville også være oplagt at efterspørge medlemmernes idéer. Der er fuld opbakning til, at Margrethe går videre med denne gode idé.OBS! Deadline for næste blad er senest d. 23. juni. |
|  | Orienteringspunkter**Velkommen** til Jette Søgaard og Jette Collins i kredsbestyrelsen.**Status vedr. økonomi:**Ellen uddelte bilag med udgifter og indtægter fra årets første 4 mdr. Det vedhæftes desuden, når referatet sendes ud. Et beløb på 11 000 kr. er nu korrekt indregnet i udgifterne vedr. bestyrelsesmøder.Vi taler om at skrive i Parkinson Post, hvilke muligheder der er for at sørge for tilskud til Parkinsonforeningen ved at tilmelde sig sponsoraftaler. Fynskredsen via Energi Fyn og hovedforeningen via OK benzin.Der mangler fortsat nogle formaliteter med banken for endeligt at overdrage kasserer funktionen fra Ellen til Inge.**Status vedr. ”fælles planlægning”.**Poul Hansen har foreslået Jette C at der laves et arrangement om avanceret behandling for yngre, bl.a. DBS operation. Man forestiller sig et kredsarrangement. Der arbejdes videre med idéerne i gruppen.**Henvendelse** fra Malaika Lange, sundhedskonsulent i Parkinsonforeningen vedr. korprojektet. Malaika efterspurgte Evalueringsrapport fra korprojektet. Birgitte henviste til Centerfor Kommunikation og Velfærdsteknologi, der også havde været med i projektet samttil korleder Ann Dybdal Eriksen.**Hovedbestyrelsesmøde d. 4. maj.** Brian og Birgitte deltager. Dagsorden til HB mødet var vedhæftet til orientering, da dagsorden til KB mødet blev udsendt. Hvis nogen også ønsker bilagene til HB mødet tilsendt, siger de bare til. I Fynskredsen har vi 3 HB medlemspladser. Brian og Birgitte undersøger i Parkinsonforeningen, om der er mulighed for at skifte person på en 3. person undervejs afhængig af særlige interesser. Der er tema weekend i HB d. 7.-8. september, hvor det ville være fint at kunne få et 3. medlem med.Poul Hansen har gjort opmærksom på den nye Ældrereform, og Birgitte vil spørge i Parkinsonforeningen centralt, hvordan de vurderer den nye reform, og hvilke temaer der evt. er brug for at være særligt opmærksomme på ude i kommunerne efter igangsættelse.**Henvendelse** fra Tornbjerg Friplejehjem, som inviterer os til at opleve deres hverdag og hilse på beboere, personale og frivillige. Vi ser det som en fin interesse, som vi vil svare positivt tilbage på (Birgitte). Det kunne evt. være en opgave for informatørerne (Mette, Birgitte + evt. andre), så der også undervejs i et besøg bliver mulighed for at få en fornemmelse af, om der er grundlag for at give dem tilbud om yderligere besøg med oplæg om Parkinson. I første omgang tæller plejehjemmets dagsorden. Birgitte beder plejehjemmet finde forslag til mulige datoer i august.**Henvendelse** fra journalist. 2 journalister er i gang med et projekt om pesticider i forbindelse med Parkinson hos personer med tilknytning til landbrug og gartneri. Birgitte har via Margrethe formidlet kontakt til et medlem. |
|  | **Ekstraordinær generalforsamling**Brian har foreslået Henning Brandt som ordstyrer, og det har Henning sagt ja til.Indkaldelse er sket via Parkinson Post, fysisk og digitalt samt i en særskilt medlems mail. Desuden ligger indkaldelsen på hjemmesiden under kalender.Birgitte finder en sang, vi kan synge til en start på mødet.Husk at vi som kredsbestyrelsesmedlemmer også skal tilmelde os via <https://parkinsonfyn.nemtilmeld.dk>  |
|  | Planlægning af årets kredsbestyrelsesmøder jf. Årsplanen.* fredag d. 16. august kl. 13 hos Ellen Munkholm
* onsdag d. 18. september kl. 15.30 hos Ellen Munkholm
* onsdag d. 30. oktober kl. 13.30 på Fangel Kro. Møde mellem klubledere og kredsbestyrelse kl. 13.30 - 15.30 + kredsbestyrelsesmøde kl. 15.30 - 17. Ellen kontakter Fangel Kro.
* fredag d. 13. december kl. 13 hos Ellen Munkholm
 |
|  | **Planlægning af møde for nye medlemmer jf. Årsplanen.**Torsdag d. 22. august kl. 17.30 - 21 på Vissenbjerg Storkro.Hvilke aktiviteter skal præsenteres? Evt. externe oplægsholdere? Hvordan inddrages nye medlemmers synspunkter?Sophie Rønnow her eller evt. til foråret ved generalforsamlingen?BeslutningJette S undersøger, om boksetræner fra Odense Sparta kan/vil holde et lille oplæg/demo om Parkinson Boxing incl. baggrund og begrundelser for, hvorfor det er godt at bokse.Birgitte undersøger via Eva Poppen, om korleder i Odense koret Henrik kan/vil holde oplæg om kor med teoretisk baggrund for, hvorfor det er godt at synge, når man har Parkinson.Der informeres om øvrige Parkinson aktiviteter på Fyn, også via klubledere, Parkinson-skole og pårørendegrupper. OBS på at informere om adgang til aktiviteter på tværs af klubber.Gruppe snak ved bordene, hvor de nye medlemmer er opdelt geografisk, og hvor deltagere fra klubber/kredsbestyrelse fordeler sig tilsvarende. Der gives mulighed for spørgsmål, idéer og forslag fra de nye medlemmer. Hvad mangler de evt. ved den første info om diagnosen? Hvordan er de oplyst om Parkinsonforeningen?Oplæg ved formand.Brian laver oplæg til dagsorden/tidsplan for aftenens punkter, som bestyrelsen herefter drøfter på mailkorrespondance, da næste best. møde er tæt på medlemsmødet.Ifølge årsplanen sendes dagsorden med Nemtilmeld tilmelding pr. mail i juni måned med deadline for tilmelding d. 30. juli. Vi aftaler desuden, at Brian spørger Sophie Rønnow, om hun kan komme med musikalsk indslag ved generalforsamlingen i marts, og i givet fald forslag til dage. |
|  | **Status vedr. besøg på SOSU-skolerne m.m. Opfølgning og evt. nye initiativer.**Mette og Birgitte har undervist på SOSU skolen i Odense d. 18. april og Brian og Jette i Svendborg…. Tilpasning af indhold (kommentar fra Jette C)BeslutningUdsættes til næste møde. |
| 1.
 | Brev til OUH om fastlæggelse af årligt møde i september.BeslutningBirgitte mailer til sekretær på neurologisk afd. mhp. at få sat dato i september for det årlige møde med OUHDet vil være fint, hvis deltagerne fra bestyrelsen i mødet kan være en blanding, så der også er repræsentation fra nogle med erfaring fra samarbejdet med OUH neurologer. |
|  |  |
|  | **Støtte fra kredsbestyrelsen til de områder, hvor der ikke er klubber?**Skal vi have Malte med som støtte?BeslutningUdsættes til mødet med klublederne i oktober. |
|  | Mail-adresser i kredsen, hjemmesiden, IT-systemer, Medlemsystemet, NemTilmeld.*Officepakken - læsning af dokumenter?*Beslutning |
|  | Brian og Mette mødes og nørder med computer spørgsmål. Vi finder efterfølgende ud af, om flere har brug for teknisk support. Alle som har brug for hjælp er velkomne til at spørge Brian. |
|  |  |
|  |  |
|  | EventueltIntroduktionsmøde for nye kredsbestyrelsesmedlemmer i juni - i Handicaporganisationernes Hus i Høje Taastrup. Dato er endnu ikke kommet. Brian og Birgitte efterspørger længere varsel for dette møde for at tilgodese muligheden for, at nye bestyrelsesmedlemmer vil kunne deltage. |

Birgitte Brandt